ΓΡΑΠΤΗ ΕΡΩΤΗΣΗ P-3373/01

υποβολή: Maurizio Turco (NI) προς την Επιτροπή

(28 Νοεμβρίου 2001)

Θέμα: Σχέσεις μεταξύ Ευρωπαϊκής Ένωσης και Παλαιστινιακής Αρχής

Στις 18 Νοεμβρίου η ευρωπαϊκή Τρόικα — στην οποία μετέχει ο Βέλγος Πρωθυπουργός Verhofstad, ο Πρόεδρος της Επιτροπής Prodi και ο Ύπατος Εκπρόσωπος για την εξωτερική πολιτική Javier Solana — συνάντησε τον Ισραηλινό Πρωθυπουργό Αριέλ Σαρόν.

Με αυτήν την ευκαιρία, σύμφωνα με τον διεθνή Τύπο, ο Πρωθυπουργός Σαρόν κάλεσε την Ευρωπαϊκή Ένωση να σταματήσει να χρηματοδοτεί άμεσα την Παλαιστινιακή Αρχή επειδή τα χρήματα χρησιμεύουν στην

αγορά όπλων που χρησιμοποιούνται εναντίον μας (εναντίον του Ισραήλ). Ο Πρόεδρος Prodi φέρεται ότι του απήντησε ότι τα 200 εκατ. ευρώ που διατέθηκαν σε 14 μήνες από την Ένωση στον Αραφάτ χρησίμευσαν για την αντιμετώπιση βασικών αναγκών του παλαιστινιακού λαού, ωθώντας τον έτσι προς την ειρήνη.

Ερωτάται η Επιτροπή:

- ποιες είναι οι δραστηριότητες που χρηματοδοτούνται και — εφ' όσον τούτο αληθεύει, — ποιοι είναι οι λόγοι για τους οποίους χρηματοδοτείται άμεσα η Παλαιστινιακή Αρχή και όχι μέσω τρίτων οργανισμών·

- υπήρξαν ποιοτικοί και ποσοτικοί έλεγχοι σχετικά με τη χρήση της χρηματοδότησης της Παλαιστινιακής Αρχής και ποιαπήρξαν τα αποτελέσματά τους·

- η χρηματοδότηση της ΕΕ εξαρτάται από τον σεβασμό της δημοκρατικής ρήτρας· πιστεύει η Επιτροπή ότι η παλαιστινιακή ηγεσία σέβεται αυτές τις αρχές·

Απάντηση του κ. Patten εξ ονόματος της Επιτροπής

(15 Ιανουαρίου 2002)

Η χρηματοδοτική και τεχνική συνεργασία που παρέχει η Κοινότητα στην Παλαιστινιακή Αρχή καλύπτεται κυρίως από τα ακόλουθα κονδύλια του προϋπολογισμού:

- B7-410: Meda (Μέτρα στήριξης των μεταρρυθμίσεων των οικονομικών και κοινωνικών δομών στις τρίτες χώρες της Μεσογείου)· και

- B7-420: Κοινοτικές δράσεις που συνδέονται με την ειρηνευτική συμφωνία που συνήφθη μεταξύ του Ισραήλ και της Οργάνωσης για την Ελευθέρωση της Παλαιστίνης (PLO).

Όσον αφορά την άμεση δημοσιονομική βοήθεια, οι χρηματοδοτικές συμφωνίες της Κοινότητας συνήθως συνάπτονται με τις εθνικές αρχές του δικαιούχου κράτους. Στην περίπτωση των παλαιστινίων, είναι η Παλαιστινιακή Αρχή. Η προσφυγή σε τρίτα μέρη στη συγκεκριμένη περίπτωση δεν θα διασφάλιζε την ορθή παρακολούθηση και δεν θα έδινε τη δυνατότητα σύνδεσης της ενίσχυσης με δημοσιονομικούς και διοικητικούς όρους, όπως συμβαίνει με την παρούσα ρύθμιση. Το Διεθνές Νομισματικό Ταμείο (ΔΝΤ) ωστόσο, παρακολουθεί και ενημερώνει την Επιτροπή σχετικά με την οικονομική και δημοσιονομική κατάσταση της ΠΑ καθώς και σχετικά με την τήρηση των κοινοτικών όρων που έχουν τεθεί για την ενίσχυση του προϋπολογισμού.

Οι όροι από τους οποίους εξαρτάται η κοινοτική χρηματοδοτική ενίσχυση συνίστανται στη μείωση των δαπανών της ΠΑ μέσω ενός σχεδίου δαπανών, μιας δημοσιονομικής μεταρρύθμισης που εκμηδενίζει τις πιθανότητες για έκτακτες δημοσιονομικές δαπάνες (ενοποίηση λογαριασμών) και παγώματος των μισθών. Η Επιτροπή λαμβάνει μηνιαίες εκθέσεις από το ΔΝΤ σχετικά με την τήρηση των κοινοτικών όρων. Οι πληρωμές εξαρτώνται από την τήρηση, εκ μέρους της ΠΑ, των όρων που έχει θέσει η ΕΕ.

Το ΔΝΤ εξετάζει λεπτομερώς τα μηνιαία δημοσιονομικά στοιχεία που ανακοινώνει η ΠΑ:

- εξέλιξη των εσόδων (εγχώρια έσοδα, εκτίμηση των τελωνειακών εσόδων που εισπράχθηκαν και παρακρατήθηκαν από το Ισραήλ),

- εξέλιξη της απασχόλησης (μισθολογικό κόστος),

- δαπάνες εκτός μισθών,

- χρέη και οφειλές.

Το ΔΝΤ έχει εξασφαλίσει καθημερινή παρουσία στο Υπουργείο Οικονομικών της ΠΑ ώστε να παρακολουθεί τις εισερχόμενες αιτήσεις από άλλαπουργεία και τις αντίστοιχες εγκρίσεις του Υπουργείου Οικονομικών· επίσης, επαληθεύει τα ενοποιημένα τραπεζικά δεδομένα και τις συναλλαγές που πραγματοποιούνται στον ενιαίο λογαριασμό του δημόσιου ταμείου και αφορούν τις προαναφερθείσες αιτήσεις και εγκρίσεις.

Το ΔΝΤ επιβεβαίωσε ότι η ΠΑ τηρεί τους όρους που έχει θέσει η Κοινότητα και ότι έχει επιτύχει τους στόχους σε βαθμό πουπερβαίνει τις προσδοκίες του μέρους που είναι αρμόδιο για την παρακολούθηση.

Όσον αφορά τα αναπτυξιακά σχέδια, η Επιτροπή συμμετέχει πλήρως στον προγραμματισμό, την προετοιμασία, την εφαρμογή και την παρακολούθηση των σχεδίών βοήθειας προς την Παλαιστινιακή Αρχή. Από τους δικαιούχους ζητείται να αποστέλλουν εκθέσεις σε τακτική βάση και τα σχέδιαποβάλλονται σε λογιστικό έλεγχο από το προσωπικό της Επιτροπής όσο και σε εξωτερική αξιολόγηση.